CELEX: 32014R0725
Language: sk
Date: 2014-06-30 00:00:00
Title: Vykonávacie nariadenie Komisie (EÚ) č. 725/2014 z  30. júna 2014 , ktorým sa mení nariadenie (ES) č. 499/96, pokiaľ ide o nové colné kvóty Únie pre niektoré ryby a produkty rybolovu s pôvodom na Islande

1.7.2014   
            
            
               SK
            
            
               Úradný vestník Európskej únie
            
            
               L 192/40
            
         VYKONÁVACIE NARIADENIE KOMISIE (EÚ) č. 725/2014
   z 30. júna 2014,
   ktorým sa mení nariadenie (ES) č. 499/96, pokiaľ ide o nové colné kvóty Únie pre niektoré ryby a produkty rybolovu s pôvodom na Islande
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 499/96 z 19. marca 1996, ktorým sa otvárajú a spravujú colné kvóty Únie pre niektoré ryby a výrobky rybolovu s pôvodom na Islande (1), a najmä na jeho článok 5 ods. 1 písm. b),
   keďže:
   
               (1)
            
            
               Rozhodnutím Rady 2014/343/EÚ (2) sa v dôsledku pristúpenia Chorvátskej republiky k Európskej únii schválilo podpísanie a predbežné uplatňovanie dodatkového protokolu k dohode medzi Európskym hospodárskym spoločenstvom a Islandom.
            
         
               (2)
            
            
               Dodatkový protokol stanovuje dve nové colné kvóty na prepustenie mrazených homárov nórskych a čerstvého alebo chladeného filé zo sebastesov s pôvodom na Islande do voľného obehu v Európskej únii.
            
         
               (3)
            
            
               S cieľom uplatňovať nové colné kvóty je potrebné zmeniť nariadenie (ES) č. 499/96.
            
         
               (4)
            
            
               Nové colné kvóty by sa mali uplatňovať počas obdobia dvanástich mesiacov. V súlade s rozhodnutím 2014/343/EÚ by sa mali uplatňovať odo dňa predbežného uplatňovania dodatkového protokolu. Toto nariadenie by sa preto malo uplatňovať od rovnakého dátumu.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   V prílohe k nariadeniu (ES) č. 499/96 sa dopĺňajú tieto riadky:
   
      
                  „09.0813
               
               
                  0304 49 50
               
               
                   
               
               
                  Filé zo sebastesov (Sebastes spp.), čerstvé alebo chladené
               
               
                  Od 1.8.2014 do 31.7.2015
               
               
                  100
               
               
                  0
               
            
                  09.0814
               
               
                  0306 15 90
               
               
                   
               
               
                  Homáre nórske (Nephrops norvegicus), mrazené
               
               
                  Od 1.8.2014 do 31.7.2015
               
               
                  60
               
               
                  0“
               
            
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Uplatňuje sa od 1. augusta 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 75, 23.3.1996, s. 8.
   
      (2)  Ú. v. EÚ L 170, 11.6.2014, s. 3.